Putera Yang Empat

Yang Amat Mulia Putera Yang Empat Negeri Sembilan ialah istilah khas bagi empat orang putera di Negeri Sembilan yang menjadi pewaris takhta Yang di-Pertuan Besar Negeri Sembilan. Keempat-empat putera ini akan menjadi calon Yang di-Pertuan Besar yang akan dipilih oleh Undang Yang Empat sebaik sahaja berlakunya kemangkatan Yang di-Pertuan Besar semasa. Putera Yang Empat terdiri daripada mereka yang menyandang jawatan Tunku Besar Seri Menanti, Tunku Laxamana, Tunku Muda Serting dan Tunku Panglima Besar. 

 Peranan 
Tugas-tugas Putera Yang Empat termasuklah menyelia hal ehwal istana dan pegawai-pegawai istana dan sebagai penasihat kepada Yang di-Pertuan Besar. 

Di samping itu, Perlembagaan Negeri memperuntukkan bahawa Tunku Besar Seri Menanti adalah anggota Dewan Keadilan dan Undang yang dianggotai Yang di-Pertuan Besar, Undang Yang Empat, Tunku Besar Tampin dan beberapa anggota lain.

 Penyandang semasa 

 Yang Amat Mulia Tunku Besar Seri Menanti : Tunku Ali Redhauddin ibni Tuanku Muhriz (sejak 2009)
 Yang Amat Mulia Tunku Laxamana: Tunku Naquiyuddin ibni Almarhum Tuanku Ja'afar (Sejak 1976)
 Yang Amat Mulia Tunku Muda Serting: Tunku Imran ibni Almarhum Tuanku Ja'afar (Sejak 1976)
 Yang Amat Mulia Tunku Panglima Besar: Tunku Nadzaruddin ibni Almarhum Tuanku Ja'afar  (Sejak 2008)

 Rujukan 

Kategori:Pemimpin adat di Negeri Sembilan
Kategori:Pewaris takhta Negeri Sembilan
Kategori:Pewaris takhta Malaysia